Diari Oficial de la Generalitat Valenciana


Sumari del DOGV 4634, del 20-11-2003 (2003/12627)

Notificació per edicte, expedient sancionador núm. 22/03 SAN, seguit contra Vicente Yerves Sanz, SL.
----------------------------------------------------------------------------------------------------

### Dades del document

Número de DOGV
:   4634

Data del DOGV
:   20-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12920


Organisme emissor
:   Conselleria de Territori i Habitatge

Tipus de document
:   Anunci

Notificació per edicte, expedient sancionador núm. 22/03 SAN, seguit contra Vicente Yerves Sanz, SL. [2003/X12160]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de règim jurídic de les administracions públiques i del procediment administratiu comú; mitjançant el present edicte 22/03 SAN, es notifica a la mercantil Vicente Yerves Sanz, SL, amb últim domicili conegut a la carrera del Riu, núm. 243, de València, la resolució de data 16 de setembre de 2003, dictada en l'expedient sancionador, que es tramita en la Unitat d'Inspecció del Territori:
  
Vist l'expedient sancionador instruït a Vicente Yerves Sanz, SL, com a conseqüència de visita d'inspecció efectuada per inspector adscrit a l'Àrea d'Inspecció Ambiental d'aquesta Conselleria, per suposada infracció tipificada en la vigent Llei 10/2000, de 12 de desembre, de residus de la Comunitat Valenciana.
  
Una vegada el conseller de Medi Ambient ha dictat acord d'iniciació de data 7.03.2002, nomenades les corresponents instructora i secretària, de conformitat amb el que disposa l'article 13, paràgraf 1, del Reial Decret 1.398/93, de 4 d'agost, pel qual s'aprova el Reglament del procediment per a l'exercici de la potestat sancionadora.
  
Comunicat aquest acord en el qual s'imputaven els fets següents:
  
Que la mercantil Vicente Yerves Sanz, SL, sítia a la carrera Riu núm. 243 de València, dedicada a l'activitat de taller de carrosseria i reparació de circuits hidràulics de camions, després de ser requerida per a aportar els documents de control i seguiment dels seus residus, no n'ha presentat cap acreditatiu d'haver efectuat la gestió dels residus perillosos que genera, d'acord amb l'Ordre del MAM/304/2002, de 8 de febrer.
  
La qual cosa incorrent en la infracció administrativa prevista en l'article 73, apartat 4.c), de la Llei de la Generalitat Valenciana, 10/2000, de 12 de desembre, de residus de la Comunitat Valenciana.
  
Vistes les al·legacions presentades en les quals manifesta:
  
Que d'acord amb notificació de la Conselleria de Medi Ambient de data 8 de gener de 2003, es resol que no correspon inscriure la mercantil en el Registre de Petits Productors de Residus Perillosos de la Comunitat Valenciana.
  
Que en data 9 de juny de 2003, té entrada en aquesta Conselleria escrit del Sr. José Castillo Orient, administrador de l'entitat Vicente Yerves Sanz, SL, en el qual aporta còpia de justificant de recollida de residus (metalls, envasos buits) i documents de control i seguiment de residus perillosos (terres i pedres que contenen substàncies perilloses), i manifesta que es tracta de la terra tacada, com també el cessament d'activitat de l'empresa VICENTE YERVES SANZ, SL
  
Davant de les anteriors manifestacions cal oposar els arguments següents:
  
Que la resolució de la directora general d'Educació i Qualitat Ambiental de 20 de desembre de 2002, no indica que aquesta empresa no ha d'estar inscrita al Registre de Petits Productors de Residus Perillosos, sinó que els residus declarats no tenen la qualificació de perillosos, havent-se requerit a l'empresa per a al·legacions respecte al tipus de residus generats en l'activitat.
  
Que en l'acta d'inspecció de data 6 de novembre de 2002, com en l'informe d'inspecció de data 3 de gener de 2003, es fa constar que la majoria dels treballs els realitzen al descobert en una parcel·la pròxima d'on l'empresa té concedida la llicència d'activitat, aquesta parcel·la no té impermeabilitzat el terreny i s'hi produeixen vessaments d'oli sobre el terreny, i s'ha observat que hi havia residus perillosos (com ara, draps contaminats i oli usat, fonamentalment hidràulic), residus que no van ser declarats quan es va sol·licitar la inscripció en el Registre de Petits Productors de Residus Perillosos, i dels quals no es van aportar els documents de control i seguiment, que van ser els aportats en data 9 de juny de 2003, de data d'emissió set mesos posteriors a la inspecció, no havent-se aportat cap document d'haver efectuat la gestió dels residus perillosos amb anterioritat a la data de la inspecció, és a dir 6 de novembre de 2002.
  
Que el tècnic d'inspecció de Medi Ambient en data 5 de juny de 2003 va ratificar l'acta d'inspecció núm. 402 de data 6 de novembre de 2002, com també l'informe d'inspecció subsegüent de data 3 de gener de 2003.
  
Vist que s'han presentat al·legacions a la proposta de resolució, manifestant el cessament de l'activitat, sense que s'haja aportat cap document que acredite aquest extrem.
  
Vist l'article 73 apartat 4.c) de la Llei de la Generalitat Valenciana 10/2000, de 12 de desembre, de residus de la Comunitat Valenciana, en el que es qualifica la infracció com a greu.
  
Vistos els articles 75 de la citada llei, que estableix les sancions corresponents a cada tipus d'infracció; tingudes en compte les circumstàncies previstes en el paràgraf 1 del citat precepte legal, article 77, quant a les causes modificatives i l'article 80 que determina la competència sancionadora, resol:
  
Imposar a Vicente Yerves Sanz, SL, una multa de 18.030,36 e (Divuit mil trenta euros amb trenta-sis cèntims), tipificada en l'article 73 apartat 4.c) de la Llei de la Generalitat Valenciana 10/2000, de 12 de desembre, de residus de la Comunitat Valenciana.
  
Contra aquesta resolució que posa fi a la via administrativa es pot interposar, amb caràcter potestatiu recurs de reposició davant el mateix òrgan que la dicta, en el termini d'un mes comptador des de l'endemà d'aquell en què tinga lloc la notificació, de conformitat amb el que estableix l'article 116, apartat 1, en relació amb els articles 109 apartat c) i 117 de la Llei 30/92, de 26 de novembre, de Règim jurídic de les administracions públiques i del procediment administratiu comú, en la redacció donada per la Llei 4/1999, o bé interposar directament recurs contenciós administratiu davant el Jutjat Contenciós Administratiu de València, seu de l'òrgan que ha dictat l'acte administratiu a impugnar o davant el jutjat contenciós administratiu de la capital de la província en què el demandant tinga el seu domicili, en el termini de dos mesos comptadors des de l'endemà de la notificació, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via que es considere oportuna.
  
La present resolució és immediatament executiva, per la qual cosa haurà de fer efectiva la multa en qualsevol de les oficines de les entitats col·laboradores que s'indiquen en el marge esquerre de l'imprés que els interessats hauran de recollir en la Unitat de la Inspecció del Territori de la Conselleria de Territori i Habitatge. El pagament hauran d'efectuar-lo en el termini d'un mes, comptador a partir de l'endemà de la publicació del present edicte. Una vegada efectuat l'ingrés haurà de remetre's a la Unitat de la Inspecció del Territori la còpia rosa del document com a justificant d'haver efectuat el pagament.
  
Se l'adverteix que de no pagar-ho en el dit període voluntari, correspondrà sense més tràmit l'exacció per via executiva
  
I perquè servisca de notificació a l'interessat mencionat anteriorment, s'expedeix el present edicte.